**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.03.2024, ora 08.00 – 14.03.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.03.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 13.03.2024, la ora 11:30, atenţionarea hidrologică nr. 22-COD GALBEN, valabilă în intervalul 13.03.2024, ora 12:00 –14.03.2024, ora 16:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale COTELOR DE ATENŢIE** pe râurile din bazinele hidrografice: Târnava Mare – afluenții aferenți sectorului aval S.H. Odorheiu Secuiesc (**județele: Harghita, Mureș, Brașov, Sibiu și Alba)**, Mureş – afluenții de stânga aferenți sectorului aval confluenţă cu râul Târnava – amonte S.H. Brănişca **(judeţele: Alba, Sibiu şi Hunedoara)**, Târlung (afluent al Râului Negru) – **judeţele: Braşov şi Covasna**, Olt - afluenții de stânga aferenți sectorului aval S.H. Podu Olt - amonte S.H. Hoghiz, Olt - afluenții aferenți sectorului aval S.H. Hoghiz - amonte S.H. Cornet **(județele: Brașov, Harghita, Sibiu şi Vâlcea)**.

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate și intensitate mai mare pe unele râuri mici din bazinele hidrografice:** **Olt - afluenții aferenți sectorului aval confluență cu râul Șercaia – amonte S.H. Sebeș Olt.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, BRAŞOV, COVASNA, HARGHITA, HUNEDOARA, MUREŞ, SIBIU şi VÂLCEA*** (8 prefecturi) ***– COD GALBEN.***

**Debitele au fost în general în creştere** datorită precipitațiilor căzute în interval, cedării apei din stratul de zăpadă şi propagării, exceptând râurile din bazinele superioare ale Mureşului, Trotuşului, Bistriței, Moldovei, Sucevei, bazinul inferior al Ialomiței şi cele din bazinul Dobrogei unde au fos relativ staționare.

Debitele se situează la valori peste mediile multianuale lunare pe râurile din bazinele hidrografice: Vișeu, bazinul superior al Someşului Mare, bazinul superior și mijlociu al Bistriței, bazinul inferior al Mureșului și pe cursul mijlociu și inferior al Prutului. Pe celelalte râuri debitele se situează la valori cuprinse între 30-80% din normalele lunare şi mai mici (sub 30%) pe râurile din bazinele hidrografice: Crasna, Târnava Mare, Moravița, Caraș, Vedea, Argeș, Râmnicu Sărat, Bârlad, bazinul inferior al Bistriței, pe cursul Ialomiței, pe afluenții Trotușului și Prutului, pe unii afluenți din bazinul inferior al Jiului, unii afluenți din bazinul superior și inferior al Oltului și pe unele râuri din Dobrogea.

În interval a fost emisă o **atenționare hidrologică** pentru fenomene imediate.

În interval s-a situat peste **COTA DE ATENȚIE** râul Homorod la stația hidrometrică Dumbrăvița (250+25)-jud. BV.

**Debitele vor fi în general în creștere** datorită precipitațiilor prognozate, cedării apei din stratul de zăpadă din zonele montane și propagării, exceptând râurile din bazinele hidrografice: Bârzava, Caraș, Nera, Cerna şi bazinele superioare ale Crasnei, Barcăului şi Crişurilor, unde vor fi în scădere.

Pe râurile din Dobrogea debitele vor fi staționare.

Sunt posibile scurgeri importante pe versanți, torenți, pâraie, viituri rapide şi creşteri de niveluri și debite pe râurile mici din zonele de deal și de munte din centrul și estul țării, cu posibile efecte de inundații locale, ca urmare a precipitațiilor mai însemnate cantitativ prognozate.

**DUNĂRE**

**Debitul la intrarea în ţară** (secţiunea Baziaş) în intervalul 13-14.03.2024 **a fost staționar, având valoarea de** **5600 m3/s**, sub media multianuală a lunii **martie (6700 m3/s).**

În aval de Porţile de Fier debitele au fost în scădere la Gruia și pe sectorul Zimnicea-Tulcea și relativ staționare pe sectorul Calafat-Turnu Măgurele.

**Debitul la intrarea în ţară** (secţiunea Baziaş) **va fi în creştere (5800 m3/s).**

În aval de Porţile de Fier debitele vor fi în scădere.

***Se situează în faza I de apărare următoarele sectoare de dig:***

-Sulina, Sfântu Gheorghe, R3, Tudor Vladimirescu (din administrarea ANAR); Chilia, Nufăru-Victoria (din administrarea consiliilor locale) - jud. Tulcea.

**ALIMENTĂRI CU APĂ**

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor de la 33 l/s la 26 l/s la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 13.03.2024, ora 09.00 –14.03.2024, ora 06.00**

**Administraţia Naţională de Meteorologie (A.N.M.) a emis în data de 13.03.2024, la ora 10:00, informarea meteorologică nr. 19, valabilă în intervalul** **13.03.2024, ora 10:00-15.03.2024, ora 10:00, vizând precipitații moderate cantitativ:** „În intervalul menționat vor fi precipitații în toate regiunile și se vor acumula cantități de apă în general de 10...15 l/mp. În zona Carpaților Meridionali, în Transilvania și Muntenia, local precipitațiile vor fi moderate și se vor acumula 25...30 l/mp și izolat peste 40 l/mp. Vor fi ploi, iar în zona montană, în special la altitudini de peste 1200 m, vor predomina ninsorile și se va depune strat de zăpadă, local consistent. În jumătatea de nord a Moldovei și estul Transilvaniei vor fi precipitații mixte.”

Această informare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către toate Comitetele Judeţene pentru Situaţii de Urgenţă*(42 de prefecturi).

**În ţară** vremea s-a menținut în general închisă, cu nebulozitate persistentă și precipitații pe arii extinse, exceptând vestul și sudul Olteniei și sud-vestul Munteniei, unde ziua au fost perioade de cer variabil, iar ploile izolate. La munte, îndeosebi la peste 1200 m altitudine, au predominat ninsorile și s-a depus strat nou de zăpadă, pe alocuri consistent în Carpații

Meridionali, iar în cursul nopții precipitații mixte au fost și în nordul Moldovei. Prin acumulare s-au înregistrat cantități de apă local de peste 10 l/mp, iar în Transilvania și zona Carpaților Meridionali de peste 25 l/mp. Vântul a suflat slab și moderat, cu unele intensificări în vestul și sudul Olteniei și cu totul izolat în centru și sud-est (viteze de până la 45...50 km/h), dar trecător și pe crestele Carpaților Meridionali (rafale de peste 80 km/h în Masivul Țarcu). Este strat de zăpadă în cea mai mare parte a zonei montane, unde măsura la ora 20, pe platformele stațiilor meteorologice*,* până la 191 cm în Munții Făgăraș, la peste 2000 m altitudine. Regimul termic diurn a fost caracterizat de valori în jurul normelor perioadei în cea mai mare parte a țării (local peste mediile climatologice doar în Oltenia, sud-vestul Munteniei și nordul Dobrogei), astfel că maximele s-au încadrat între 3 grade la Darabani, Rădăuți și Suceava și 15 grade la Apa Negră, Drobeta-Turnu Severin, Calafat și Zimnicea. La ora 6 valorile termice erau cuprinse între 0 grade la Cotnari, Rădăuți, Suceava, Târgu Neamț și Darabani și 10 grade la Drobeta-Turnu Severin. La începutul intervalului și din nou seara și noaptea, pe alocuri în nordul Moldovei și izolat în regiunile sudice s-a semnalat ceață.

**Observaţie**: în intervalul de diagnozăau fost în vigoare 9 atenționări cod galben, 4 emise de către SRPV Bacău, 3 de către SRPV Constanța și câte 1 de către SRPV Sibiu și SRPV Timișoara.

**La Bucureşti** vremea a fost închisă, a plouat în mare parte a intervalului și s-au acumulat cantități de apă de 9 l/mp la Filaret, 11 l/mp la stația meteo Băneasa și 17 l/mp la Afumați. Vântul a suflat în general slab. Valorile termice diurne au fost apropiate de mediile multianuale, în schimb noaptea s-au înregistrat temperaturi mai ridicate față de normele

perioadei. Astfel, maxima a fost de 10 grade la Afumați și 11 grade la Filaret și Băneasa, iar la ora 6 se înregistrau 5 grade.

**3. Prognoza meteorologică în intervalul 14.03.2024, ora 09.00–15.03.2024, ora 9.00**

**În ţară** valorile de temperatură se vor situa în jurul mediilor multianuale în cea mai mare parte a teritoriului. Cerul va avea înnorări și va ploua moderat în cea mai mare parte a Transilvaniei și Munteniei, unde izolat se vor acumula cantități de apă de 10...15 l/mp, dar în general slab, local în Oltenia, Dobrogea, Moldova și izolat în celelalte regiuni. La munte, în special la altitudini de peste 1200 m, vor predomina ninsorile și se va depune strat de zăpadă, iar în jumătatea de nord a Moldovei și în estul Transilvaniei se vor semnala și precipitații mixte. Vântul va sufla slab și moderat pe arii restrânse, cu ușoare intensificări în sud-estul teritoriului și în extremitatea de sud-vest. Temperaturile maxime, în scădere față de intervalul precedent în regiunile extracarpatice, vor fi cuprinse între 3 și 13 grade, iar minimele se vor încadra între -1 și 6 grade. Dimineața și noaptea, izolat vor fi condiții de ceață.

**La Bucureşti** valorile termice diurne vor fi apropiate de normele perioadei. Cerul va fi mai mult noros, temporar va ploua și prin acumulare cantitățile de apă vor fi de 5...10 l/mp. Vântul va sufla slab până la moderat.Temperatura maximă se va situa în jurul a 9 grade, iar cea minimă va fi de 3...4 grade.

**4. Buletin nivometeorologic pentru perioada 13.03.2024, ora 20-14.03.2024, ora 20:**

**Evoluția vremii în intervalul 12-13.03.2024**

Vremea a fost în general închisă, cu cerul mai mult noros. Au fost precipitații pe arii relativ extinse, mixte la altitudini joase în cursul zilei de ieri și mai însemnate cantitativ în ultima noapte, când aria ninsorilor a coborât spre 1000-1200 m în Carpații Orientali și în estul celor Meridionali. Vântul a suflat în general moderat la altitudinile joase, cu intensificări de peste 80-100 km/h la altitudini mari în Meridionali și nordul Orientalilor. Local s-a semnalat ceață, izolat asociată și cu depunere de chiciură. Stratul de zăpadă a înregistrat creșteri de peste 20-30 cm în Bucegi și Făgăraș, iar în restul masivelor local de peste 5-10 cm, scăzând ușor la altitudini joase în masivele vestice.

**În data de 13.03.2024, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 158 cm la Bâlea-Lac, 118 cm la Vf. Țarcu, 106 cm la Vf. Omu, 31 cm la Păltiniș, 12 cm la Parâng;

**Carpaţii Orientali:** 138 cm la Vf. Călimani, 35 cm la Vf. Lăcăuți, 18 cm la Vf. Iezer, 35 cm la Ceahlău-Toaca, 17 cm la Bucin;

**Carpaţii Occidentali:** 10cm la Vf. Vlădeasa.

**Prognoza vremii în intervalul 13.03.2024, ora 20:00-14.03.2024, ora 20:00:**

Vremea va fi închisă, cu temperaturi în scădere ușoară față de intervalul precedent. Cerul va fi mai mult noros și pe arii extinse se vor semnala predominant ninsori, iar în cursul zilei precipitații mixte sub 1400 metri în Carpații Occidentali și Meridionali. Cantitățile de precipitații vor depăși local 10-15 l/mp și izolat 25-30 l/mp în Carpații Meridionali, stratul nou-depus de zăpadă fiind pe alocuri consistent. Vântul va mai prezenta intensificări temporare de 50-60 km/h în zonele înalte, cu cele mai mari valori pe crestele Carpaților Meridionali, viscolind zăpada. Temporar se va semnala ceață, asociată izolat și cu depunere de chiciură.

**Temperaturi prognozate în intervalul 13.03.2024, ora 20:00-14.03.2024, ora 20:00:**

**Peste 1800 m: temperaturi minime**: -8..-4 grade;

**temperaturi maxime**: -5… -1 grade.

**Sub 1800 m: temperaturi minime**: -4…0 grade;

**temperaturi maxime**: -1...5 grade;

**Vânt la peste 2000 m:** din sector predominant nord-vestic cu viteze de 50-60 km/h;

**Izoterma de 0 grade**: 1200 - 1500 m.

**Evoluția stratului de zăpadă și a riscului de avalanșă în zona montană înaltă**

**Munții Făgăraș RISC MARE (4)**

**La peste 1800 m,** în ultimele 36 de ore s-au semnalat ninsori însemnate cantitativ, care au depus local 25-30 cm de zăpadă proaspătă, iar ninsorile vor continua și în următorul interval, ceea ce va duce la acumulări suplimentare, care vor mai depune 15-20 cm de zăpadă. În zona crestelor se întâlnesc cornișe, unele de mari dimensiuni. Mai ales la supraîncărcări, dar izolat și în mod spontan, pe pantele mai înclinate, stratul nou-depus poate aluneca peste straturile mai vechi și dure din interior, putând duce astfel la producerea unor avalanșe de dimensiuni medii și mari, în cazuri izolate putându-se antrena unele straturi mai vechi din profunzime cu rezistență moderată, riscul fiind **mare (4)**. În

anumite cazuri, unele avalanșe pornite de la altitudini de peste 1800 m pot coborî sub această altitudine.

**La altitudini mai mici de 1800 m:** răcirea vremii a adus ninsori până spre altitudini de 1200 m și va continua să ningă moderat în întreg intervalul de prognoză, cu depuneri de strat nou mai consistente la altitudini de peste 1400 m. La altitudini sub 1400 m se vor semnala temporar precipitații sub formă de ploaie sau lapoviță în cursul zilei. În special la suprasarcini se pot produce unele avalanșe de dimensiuni mici la altitudini joase și medii între 1500 și 1800 m, riscul fiind **moderat (2)**.

**Munții Bucegi RISC MARE (4)**

**La peste 1800 m** s-au semnalat ninsori însemnate cantitativ, ce au cumulat 25-35 l/mp în ultimele 36 de ore, următorul interval aducând în continuare ninsori importante, ce vor mai depăși pe alocuri 20-25 l/mp. Stratul nou-depus este de peste 30-35 cm în zonele înalte. O parte din ninsori au fost însoțite de vânt intens din sud, care a format unele plăci instabile pe versanții nordici, acoperite ulterior de ninsori. În aceste condiții, stratul instabil de zăpadă proaspătă de la suprafață va depăși pe alocuri 40-50 cm în următorul interval de

prognoză, ceea ce va duce la un risc **mare (4)** de avalanșe medii și chiar mari, care să angreneze stratul nou-depus, ce poate aluneca peste straturile mai dure din profunzime în special la supraîncărcări, dar izolat și în mod spontan, pe pantele mai înclinate. Pe anumite văi și pante umbrite se întâlnesc acumulări semnificative de zăpadă, iar în zonele crestelor cornișe, unele de mari dimensiuni. În anumite cazuri, unele avalanșe pornite de la altitudini de peste 1800 m pot coborî sub această altitudine.

**Sub 1800 m**: precipitațiile căzute au fost însemnate, depășind pe alocuri 30-35 l/mp, iar ninsorile s-au extins treptat spre altitudini de 1000 m. Stratul nou depus depășește pe alocuri 30-35 cm la altitudini de 1600 m. Va continua să ningă, în cursul zilei de la peste 1300 m, iar noaptea și dimineata spre altitudini mai joase, iar stratul va înregistra creșteri. Mai ales între 1500-1800 m, pe pantele mai înclinate, vor fi condiții pentru avalanșe de dimensiuni mici și medii, în special la supraîncărcări ale stratului. Riscul va fi **însemnat (3)**.

**Munții Parâng-Șureanu RISC ÎNSEMNAT (3)**

**La peste 1800 m**, ninsorile recente au fost slabe, iar creșterile de strat de doar câțiva cm. În următorul interval se pot depune local peste 10 cm de zăpadă proaspătă. În zona crestelor mai sunt prezente cornișe vechi, iar pe văile și în zonele adăpostite acumulări mai însemnate de zăpadă. Straturile de zăpadă cu rezistența cea mai redusă din partea superioară pot aluneca peste structurile mai dure din interior, ducând la declanșarea de avalanșe medii, riscul fiind prezent mai ales la suprasarcini, pe pantele suficient de înclinate. Riscul declanșării avalanșelor va fi **însemnat (3)**.

**Sub 1800 m**: stratul de zăpadă este umezit, fiind prezent mai ales la altitudini de 1500-1800 m. În special pe versanții nordici, precum și pe unele văi sau zone umbrite și adăpostite mai sunt prezente depozite mai importante de zăpadă. Temporar va ninge. Pe pantele suficient de înclinate, mai ales la supraîncărcări, vor fi condiții pentru curgeri și avalanșe de dimensiuni în general mici. Riscul va fi **redus (1)**.

**Munții Țarcu-Godeanu RISC ÎNSEMNAT (3)**

**La peste 1800 m**, temporar va ninge peste stratul actual de la suprafață, ușor umezit și cu rezistență redusă în primii 15-20 cm, stratul urmând să crească ușor. Pe văi și în zonele adăpostite sunt troiene și depozite mai vechi, iar în zona crestelor unele cornișe. Mai ales la supraîncărcări vor fi condiții pentru declanșarea unor avalanșe de dimensiuni în general medii, iar în cazuri izolate parțial din straturile mai vechi din adâncime, cu rezistență mai redusă. Riscul declanșării avalanșelor va fi **însemnat (3)**.

**La altitudini mai mici de 1800 m:** zăpada puternic umezită mai este prezentă pe văile și zonele umbrite, mai ales la altitudini de 1600-1800 m. Izolat se pot produce curgeri sau avalanșe de dimensiuni mici pe văile unde mai sunt depozite și acumulări mai vechi, în ansamblu riscul fiind **redus (1)**.

**Munții Rodnei RISC ÎNSEMNAT (3)**

**La peste 1800 m**, ninsorile recente au depus local peste 15-20 cm de zăpadă proaspătă și va continua să ningă, ceea ce va duce la depunerea unui strat nou de zăpadă, local consistent. Zăpada mai veche mai prezintă în interior straturi cu rezistență relativ redusă. În profunzime stratul este destul de compact, cu cruste de gheață intercalate în interior, iar pe văile umbrite și în zonele adăpostite mai sunt troiene şi acumulări însemnate de zăpadă. Pe pantele suficient de înclinate, zăpada proaspătă și unele straturi mai vechi cu rezistență încă redusă pot aluneca peste straturile mai vechi și mai stabile din profunzime,

menținându-se condițiile de avalanșe de dimensiuni medii și chiar mari, mai ales la supraîncărcări. Riscul va fi **însemnat (3)**.

**La altitudini mai mici de 1800 m**: s-au semnalat mai ales ploi în zilele precedente, dar în ultima noapte și dimineață ninsorile au coborât spre altitudini joase. Temporar va ninge la altitudini de peste 1200 m, mai ales în cursul serii și al nopții. Pe unele pante umbrite sau adăpostite cu expoziție nordică și estică sunt depozite mai vechi de dimensiuni destul de importante. Mai ales la supraîncărcări, pe pantele suficient de înclinate, stratul de zăpadă poate fi antrenat în curgeri sau avalanșe izolate, în general de dimensiuni mici. Riscul va fi

**redus (1)**.

**Munții Călimani-Bistriței RISC ÎNSEMNAT (3)**

**La peste 1800 m** ultimele ninsori au depus local peste 10 cm de zăpadă proaspătă și va continua să ningă, stratul urmând să înregistreze creșteri. În profunzime zăpada veche este destul de bine stabilizată și întărită, inclusiv prin crustele de gheață intercalate din interior, iar spre sol sunt prezente în strat și cristale de tip cupă. Pe pantele suficient de înclinate, zăpada proaspătă și unele straturi cu rezistență mai redusă de pe versanții nordici și estici, mai ales la supraîncărcări, pot aluneca peste straturile mai vechi și mai stabile din profunzime și astfel se pot forma avalanșe de dimensiuni mici și izolat medii. Riscul declanșării avalanșelor va fi **însemnat (3)**.

**Sub 1800 m**: va ninge înspre altitudini joase și pe alocuri se va depune un strat de zăpadă mai consistent. Pe anumite pante și văi mai umbrite mai sunt prezente depozite vechi însemnate. La altitudini de peste 1500 m, pe pantele și văile unde mai sunt acumulări recente de zăpadă, vor fi condiții de avalanșe de dimensiuni în general mici. Riscul va fi **redus (1)**.

**Masivul Ceahlău RISC MODERAT (2)**

Ninsorile recente au depus local 10-20 cm de zăpadă proaspătă și va continua să ningă. La altitudini de peste 1500 m și pe unele văi și zone adăpostite sunt acumulări mai mari de zăpadă. Pe pantele suficient de înclinate, mai ales la supraîncărcări, se pot declanșa unele avalanșe de dimensiuni mici și cu totul izolat medii, ce pot angrena zăpada nou-depusă. Riscul declanșării avalanșelor va fi **moderat (2)**.

**Masivul Vlădeasa RISC MODERAT (2)**

La suprafață întâlnim câțiva cm de zăpada proaspătă și va continua să ningă. La altitudini joase trecător vor fi și precipitații mixte. Pe pantele mai înclinate,se pot produce curgeri și avalanșe de dimensiuni în general mici, riscul fiind **moderat (2)**.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FĂGĂRAȘ** | **RISC MARE (4)** | **RISC MODERAT (2)** |
| **MUNȚII BUCEGI** | **RISC MARE (4)** | **RISC ÎNSEMNAT (3** |
| **MUNȚII PARÂNG- ȘUREANU** | **RISC ÎNSEMNAT (3)** | **RISC REDUS (1)** |
| **MUNȚII ȚARCU-GODEANU** | **RISC ÎNSEMNAT (3)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC REDUS (1)** |
| **MUNȚII CĂLIMANI-BISTRIȚEI** | **RISC ÎNSEMNAT (3))** | **RISC REDUS (1)** |
| **MUNȚII CEAHLĂU** | **RISC MODERAT (2)** | **RISC MODERAT (2)** |
| **MUNȚII VLĂDEASA – MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Argeș** informează telefonic că în data de 13.03.2024 s-a produs un incendiu în hala de producție a unei fabrici de cofraje din carton și colectare de deșeuri din carton din orașul Ștefănești. Incendiul se manifestă cu degajări mari de fum. Echipajele I.S.U. Argeș intervin pentru stingere. Se va reveni cu informații după investigațiile de la fața locului.

**Agenţia Naţională pentru Protecţia Mediului** informează că din rezultatele analizelor efectuate în data de 12.03.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile: B-7** (orașul Măgurele, jud. Ilfov) **și** **HR-1** (municipiul Miercurea Ciuc).

1. **În domeniul solului şi vegetaţiei**

**Garda Forestieră Focșani** informează că în data de 10.03.2024, la ora 12:00, s-a produs un incendiu în zona localității Valea Salciei, pe raza Ocolului Silvic Privat Chiojdeni, jud. Vrancea, ca urmare a propagării focului de pe pășunile limitrofe fondului forestier. Acesta a afectat o suprafaţă de 20 ha de litieră și a fost stins în aceeași zi, la ora 19:00, de către personalul silvic, pompierii militari, poliţiști și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**